Video: Toulouse-skieter sterf in skietgevegDie foto van Mohamed Merah is deur ŉ Franse televisiekanaal beskikbaar gestel. Merah (24) word verdink van die moord op sewe mense, waaronder drie soldate, drie Joodse skoolkinders en ŉ Rabbi. Die Rabbi, sy twee kinders en nog ŉ skoolkind is Maandag by ‘n skool in Frankryk doodgeskiet. Die drie soldate is tydens ŉ ander geleentheid koelbloedig afgemaai. Merah is gister deur die Franse-polisiespesmagte in sy woonstel vasgekeer. ŉ Hewige skietgeveg het tussen Merah en die polisie uitgebreek. Volgens berigte is tot 300 skote afgevuur. Merah het glo in die badkamer weggekruip. Hy het glo al skietend deur die badkamervenster na ŉ balkon op die eerste verdieping probeer vlug. Hy is kort daarna op die grond voor die venster aangetref. Volgens berigte het Merah al drie aanvalle afgeneem en die beeldmateriaal op die internet geplaas.